open-index/open-wikipedia-markdown huggingface dataset:
Ivan Koljević

**Ivanas Koljevičius** (*Иван Кољевић, Ivan Koljević*, g. 1984 m. birželio 30 d. Cetinėje) – Juodkalnijos krepšininkas.

Yra rungtyniavęs įvairiuose pasaulio klubuose Juodkalnijoje, Ispanijoje, Graikijoje, Rusijoje, Ukrainoje, Turkijoje, Lenkijoje, Irane, Slovėnijoje. 2007 m. žaidė Vilniaus „Lietuvos ryte“. LKL vidutiniškai pelnydavo po 5,3 taško, atkovodavo po 1,8 kamuolio, atlikdavo po 2,1 rez. perdavimo.

## Pasiekimai
* 2005 m. išrinktas į Europos jaunimo čempionato simbolinį penketą
* 2006 m. Graikijos vicečempionas
* 2007 m. ULEB taurės vicečempionas
* 2007 m. BBL čempionas
* 2007 m. LKL vicečempionas

## Šaltiniai
Hivelas ap Kadelas

**Hivelas ap Kadelas** (), arba **Hivelas Gerasis** () (880 m. – 950 m.) – Deheibarto karalius, galiausiai ėmęs valdyti didžiąją Velso dalį. 920 m. jis tapo vienvaldžiu Seisilugo karaliumi, o netrukus po to įkūrė Deheibarto karalystę ir ėmė valdyti visą šalį nuo Prestatino iki Pembruko. Kaip Rodrio Mauro (), arba Rodrio Didžiojo, pagal tėvo Kadelo liniją palikuonis, Hivelas ap Kadelas buvo savo dinastijos Dinevuro atšakos narys. Kambrijos ir Olsterio analuose Hivelas ap Kadelas minimas kaip britų karalius.

Tarp kitų viduramžių Velso karalių Hivelas ap Kadelas labai vertinamas. Jo vardas ypač susiję su paprotinių valų įstatymų kodifikavimu, nuo tada jie žinomi kaip Hivelo Gerojo įstatymai. Antroji jo vardo dalis ( 'Gerasis') reiškia, kad jo įstatymai buvo teisingi ir geri. Istorikas Davidas Dženkinsas () juose mato labiau užuojautą negu bausmes, daug sveikos nuovokos ir moterų teisių pripažinimą. Hivelas ap Kadelas buvo išsilavinęs žmogus, jis gerai mokėjo valų, anglų ir lotynų kalbas.

Pirmasis administracinis Velso parlamento pastatas Kardife Hivelo Gerojo garbei vadinamas Hivelo namais (). Pirmieji Velso parlamento rūmai, dabar vadinami Hivelo rūmais (), naudojami vaikų ir jaunimo švietimui bei diskusijoms. Jo vardu pavadinta ir vietinė Pietvakarių Velso sveikatos apsaugos taryba.

## Išnašos
Erik Valnes

**Erik Valnes** (g. 1996 m. balandžio 19 d.) – Norvegijos slidininkas, pasaulio čempionas.

## Biografija
2018 m. tapo pasaulio jaunimo iki 23 m. amžiaus čempionu sprinto rungyje. 2019 m. pasaulio taurės etape Dresdene pirmą kartą lipo ant apdovanojimų pakylos užėmęs trečiąją vietą sprinto rungtyje.

Savo debiutiniame 2021 m. pasaulio slidinėjimo čempionate norvegas sprinto rungtyje pelnė sidabro medalį. Poroje su Johannes Høsflot Klæbo tapo pasaulio čempionu komandinio sprinto varžybose. 

## Šaltiniai

## Nuorodos
* FIS svetainėje
Nano brukezija

**Nano brukezija** (*Brookesia nana*) – chameleoninių (*Chamaeleonidae*) šeimos, brukezijų (*Brookesia*) genties rūšis. Tai mažiausia pasaulyje chameleonų rūšis ir galimai mažiausia pasaulyje roplių (*Reptilia*) rūšis.

Pirmą kartą nano brukezijų abiejų lyčių du egzempliorius 2012 m. gruodžio 1 d. pastebėjo Angeluc Razafimanantsoa, dirbantis turizmo gidu ir padedantis mokslo ekspedicijoms šiauriniame Madagaskare esančiame D’Ambro kalnų nacionaliniame parke (*Parc national de la Montagne d’Ambre*).

Šiuos roplius pirmą kartą apibūdino vokiečių herpetologas Frank Glaw. Tai miniatiūrinis, vos paprastosios saulėgrąžos sėklos dydžio roplys. Patinėlis 13,5 mm (įskaitant uodegą 21,6 mm), patelė pastebimai didesnė - 19,2 mm (įskaitant uodegą 28,9 mm).

Anot mokslininkų, jų ištirtas nano brukezijos patinas turi neįprastai didelius hemipenus, kitaip - lyties organus, tad pasak jų, matyt tai mažiausias kada nors užfiksuotas subrendęs amniotų patinas.

Šie ropliai minta kolembolomis (*Collembola*) ir erkėmis (*Acari*), kurias randa ant nukritusių lapų.

Nano brukezijos žinomos tik iš salos kalnuotame regione esančio degraduojančio atorąžų lietaus miško, tad galimai gali grėsti išnykimo grėsmė.

## Šaltiniai

## Nuorodos
* youtube.com / Spectacular discovery – Scientists discover Brookesia nana, the smallest reptile in the world • 2021-01-28
* youtube.com / Brookesia nana – World’s Smallest Reptile • 2021-02-01 
* mongabay.com / Newly described chameleon from Madagascar may be world’s smallest reptile | by Malavika Vyawahare on 3 February 2021
Dafydd ap Gwilym

**Dãvidas ap Gvìlimas** () – XIV a. gyvenęs valų poetas. Dažnai laikomas didingiausiu valų poetu, vadinamas „valų Petrarka“.

Apie Davido ap Gvilimo gyvenimą beveik nieko nežinoma. Įprasta manyti, kad jis gimė netoli Penrin-Kocho, Lanbadarn-Vauro parapijoje Keredigione netoli Aberistvito. Žinomas tyrėjas R. Geraintas Grifidas (R. Geraint Gruffydd) teigia, kad D. Gvilimas gimė maždaug 1315 m., o mirė apie 1350 m. (Grifido manymu, poetas tapo Juodosios mirties auka), tačiau kiti mokslininkai mano jį gyvenus kiek vėliau (maždaug 1320–1370 m.). D. Gvilimas buvo kilęs iš kilmingos šeimos ir todėl tikriausiai nepriklausė didikų poetams, tačiau dauguma jo šeimos narių rašė poeziją. Pasak padavimo, D. Gvilimas palaidotas Strata Floridos vienuolyne Keredigiono grafystėje, ir dabar ten jam pastatytas paminklas.

Kaip poetas D. Gvilimas daugeliu ypatybių priklausė Europos kurtuazinei tradicijai (netgi esama nuomonių, kad jis yra buvęs Prancūzijoje arba Provanse), meilės lyrikai jo kūryboje tenka svarbus vaidmuo. Be to, skirtingai nuo ankstyvosios globėjų šlovinimo tradicijos, D. Gvilimo eilėse labai svarbūs asmeniniai potyriai, daug pasakojama apie paties poeto gyvenime patirtus išgyvenimus arba eilės skiriamos jo mylimiems žmonėms, pavyzdžiui, Morvid, Aberistvito pirklio žmonai. Davidas ap Gvilimas itin išpopuliarino poetinę kivido formą, kuri po jo kūrybos valų poezijoje įsivyravo (dažnai ir patys didikų poetai vadinami ).

## Išnašos
William Morgan

**Viljamas Morganas** (, 1545 m. Mauro Vibrnanto sod., Penmachno k., Konvis, Šiaurės Velsas – 1604 m. rugsėjo 10 d. Sent Asafas, Denbigšyras, Velsas) – Velso anglikonų vyskupas, pirmojo Biblijos vertimo į valų kalbą autorius.

## Biografija
Gimė 1545 m. Šiaurės Velse netoli Betus e Koido miestelio. Pradinį išsilavinimą įgijo, matyt, Gvidiro pilyje, kurios žemes nuomojosi jo tėvas. Vėliau V. Morganas mokėsi Kembridžo universitete, Šventojo Jono koledže, kur, be kitų dalykų, studijavo filosofiją, matematiką ir graikų kalbą. 1568 m. tapo menų bakalauru, o 1571 m. – magistru. Tuomet septynerius metus paskyrė biblistikos studijoms, analizavo tekstus senąja graikų, hebrajų, aramėjų kalbomis ir Bažnyčios tėvų bei savo laikotarpio protestantų teologų veikalus. 1578 m. gavo teologijos magistro, o 1583 m. – teologijos daktaro laipsnį.

1568 m. V. Morganas tapo anglikonų bažnyčios kunigu. Pirmoji jo parapija buvo Lanbadarn-Vaure netoli Aberistvito Vidurio Velse (1572 m.), po to – Velšpule prie sienos su Anglija. Galiausiai 1578 m. jis buvo paskirtas vadovauti Lanrajandro em Mochnanto parapijai Montgomerišyre (dabartinėje Poviso grafystėje).

1567 m. buvo išleistas V. Solsberio į valų kalbą išverstas Naujasis Testamentas. V. Morganas, tada dar studentas, tuo buvo patenkintas, tačiau jis manė esant būtina išleisti visos Biblijos vertimą, į kurį įeitų ir Senasis Testamentas. 1588 m. jis išleido savo į valų kalbą verstą Senąjį Testamentą drauge su paties redaguotu Naujojo Testamento variantu, kuris buvo grįstas V. Solsberio vertimu. Atlikdamas šį darbą V. Morganas ne tiek naudojosi angliškais vertimais, kiek originaliais Biblijos tekstais.

1595 m. V. Morganas tapo Landafo vyskupu, o 1601 m. – Sent Asafo diecezijos vyskupu. Sent Asafe mirė 1604 m.

## Išnašos
Inaravanteš

**Inaravanteš** (hetitų k. *Innarawanteš*) – dievybių grupė hetitų mitologijoje; luvių gyvenamoje teritorijoje šios dievybės buvo vadinamos *Annaruminzi*. Inaravanteš kilusios iš hetitų dievo globėjo Inaro (luvių atitikmuo *Annari*), esančios žemesniosios jo hipostazės.

Kadangi Inaravanteš kilusios iš dievo globėjo Inaro, ir jos pačios esančios globėjiškos dievybės, o jų buveinė – žemė. Teigiama, jog kaip ir daugelis kitų dievybių grupių, atsiradusių „pasidauginus“ kuriai nors dievybei, Inaravanteš pasižymi demoniškais bruožais.

Dievybių vardai *Innarawanteš* arba *Annarumenzi* gali būti verčiami kaip „stiprieji“ (iš hetitų k. *innaru-* arba luvių k. *annari-* „stiprus, galingas, žvitrus“). Inaravanteš priklauso luvių dievo Šantos ratui; šiam dievui būdingi tiek karo, tiek požemio pasaulio dievybės aspektai. Hetitų ir luvių ritualiniame tekste iš Kizuvatnos, skirtame apsisaugoti nuo epidemijų, Inaravanteš apibūdinamos kaip dievybės, vilkinčios kruvinus rūbus, susijuosusios kalnų gyventojų juostomis, prisijuosusios durklus, laikančios įtemptus lankus su strėlėmis (teksto prasmė nėra visiškai aiški). Tuo Inaravanteš primena septynis karingus Mesopotamijos maro ir požemio pasaulio dievo Eros palydovus.

## Išnašos

## Šaltiniai
* Piotr Taracha: Religions of Second Millennium Anatolia. Harrassowitz Verlag, Göttingen, Wiesbaden 2009, ISBN 978-3-447-05885-8.
Daniel Silvan Evans

**Danielis Silvanas Evansas** (*Daniel Silvan Evans*, 1818 m. sausio 11 d. Lanartas, Keredigionas, Velsas – 1903 m. balandžio 13 d. Lanurinas, Povisas, Velsas) – valų leksikografas, mokytojas, poetas, anglikonų kunigas.

## Biografija
Gimė Silvano ir Saros Evansų šeimoje. Mokėsi Tomaso Filipso mokykloje ir Nepriklausomajame koledže Brekone, Povise. Po vedybų su Margareta Volters (Margaret Walters) prisijungė prie anglikonų bažnyčios. 1849 m. buvo įšventintas anglikonų kunigu. Sudarė monumentalų valų–anglų žodyną.

D. S. Evansas 1843 m. išleido „Blodeu Ieuainc“ („Jaunoji gėlė“), 1846 m. „Telynegion“ („Eilėraščiai“), 1850 m. redagavo „Elfennau Gallofyddiaeth“ (veikalas apie mechaniką), o 1851 m. pasirodė „Elfennau Seryddiaeth“ („Astronomijos elementai“). 1847 m. pradėjo sudaryti valų–anglų žodyną, pirmasis tomas buvo baigtas 1852 m., antrasis – 1858 m. 1853 m. jis publikavo valų literato Eliso Veno (Ellis Wynne) leidinį „Bardd Cwsc“ („Miegantis poetas“), o 1853 m. – trečiąjį E. Samuelio „De Veritate“ vertimo leidimą „Gwirionedd y Grefydd Gristionogol“ („Krikščioniško tikėjimo tiesa“). Nuo 1856 iki 1860 m. D. S. Evansas dirbo valų laikraščio „Y Brython“ („Britas“) redaktoriumi. Rašė straipsnius valų enciklopedijai „Y Gwyddoniadur“, 1858 m. pasirodė nedidelis jo tomas apie rašybą „Llythyraeth yr Iaith Gymraeg“ („Valų kalbos raštingumas“). Nuo 1866 iki 1869 m. redagavo tris „Gwaith Walter“ („Volterio darbas“) tomus. 1864 m. redagavo „Y Marchog Crwydrad: Hen Ffuglith Gymreig“ („Klajojantis riteris: sena valų kvailystė“), 1865 m. kitą „Y Bardd Cwsc“ leidimą. Nuo 1871 iki 1875 m. buvo žurnalo „Archaeologia Cambrensis“ redaktoriumi. Iki gyvenimo pabaigos darbavosi dar ne prie vieno veikalo.

D. S. Evansas išgyveno skaudžių netekčių, iki 1887 m. mirė trys sūnūs ir trys dukterys, o 1889 m. eismo įvykyje prie Machinleto žuvo jo žmona. Vienintelis likęs sūnus J. H. Silvanas Evansas (J. H. Silvan Evans), Jėzaus koledžo Oksforde absolventas, visą laiką skyrė darbui prie žodyno, tačiau jo vardas, greta tėvo, minimas tik iv žodyno dalyje.

## Išnašos
Bengas (upė)

**Bengas** (, dar vadinama **Zenza**) – upė Angoloje; jos ištakos yra Krištolo kalnuose (šiaurinė Angola). Įteka į Atlanto vandenyną 20 km į šiaurę nuo šalies sostinės Luandos (Bengo provincija). Upės ilgis – 300 km, o baseino plotas – 7370 km². Įrengtas didelis Kiminjos tvenkinys.

Žemutiniuose 90 upės salpos kilometrų yra keletas nedidelių ežerų (tarp jų – *Panguila*, *Quilunda* bei *Lalama*). Bengo upės salpa – pagrindinis Luandoje naudojamos žemės ūkio produkcijos šaltinis. Iki 1889 m., kai buvo pastatytas akvedukas, geriamasis vanduo į Luandą būdavo transportuojamas Bengo upe valtimis plukdomomis statinėmis. Šiais laikais didžioji dalis geriamojo vandens į Luandą atgabenama sunkvežimiais; jis pumpuojamas siurbliais iš Bengo upės.

Upės žiotyse esama mangrovių (Angola – pietinė jų augimo riba regione). Ties Kifangondo vietove (Luandos provincija) įrengta tilapijų ferma, niekur kitur Angoloje akvakultūra nėra kultivuojama.

Prie Bengo upės įvyko keletas mūšių. 1641 m. olandams užėmus Luandą, čia atsitraukė portugalai. 1873 m. dembai, gyvenantys tarp Bengo ir Dandės upių, pradėjo sukilimą prieš kolonizatorius portugalus. 1975 m., per Angolos nepriklausomybės karą, čia įvyko Kifangondo mūšis.

## Išnašos
2021 m. Formulės 1 sezonas

**2021 m. Formulės 1 sezonas** – 72-as Formulės 1 sezonas, organizuotas FIA. Sezoną sudarė 22 lenktynės, pirmosios vyko 2021 m. kovo 28 d. Bahreine. Čempionų titulus gynė Luisas Hamiltonas ir „Mercedes Grand Prix“ ekipa.

Paskutinėse sezono lenktynėse nugalėjęs Maksas Verstapenas pirmą kartą tapo pasaulio čempionu. 8 kartą iš eilės komandų įskaitoje nugalėjo „Mercedes“ ekipa.

Šiame sezone trijose lenktynėse buvo išbandytas atnaujintas savaitgalio formatas – vietoj šeštadienio treniruočių ir įprastos kvalifikacijos vyko sprinto kvalifikacijos lenktynės, kuriose pirmiems trims finišavusiems lenktynininkams buvo skirti atitinkamai 3, 2 ir 1 taškai.

## Čempionato dalyviai
Sezone dalyvavo šios komandos ir jų lenktynininkai. Visos komandos naudojo Pirelli padangas. Kiekvienoje komandoje privalo būti bent du lenktyninkai.

## Sezono etapai

Šie etapai buvo suplanuoti, tačiau atšaukti dėl COVID-19 pandemijos ribojimų:

## Įskaitos

### Lenktynininkų įskaita

**Pastabos:**
* † – Lenktynininkas nebaigė Grand Prix, bet buvo klasifikuotas, nes įveikė daugiau nei 90% lenktynių distancijos.

### Komandų įskaita

**Pastabos:**
* † – Lenktynininkas nebaigė Grand Prix, bet buvo klasifikuotas, nes įveikė daugiau nei 90% lenktynių distancijos.

## Pastabos

## Šaltiniai
Strandža

**Strandža** (), ***Istrandža*** (), ***Jildizo kalnai*** () – kalnai istoriniame Trakijos krašte, Turkijos ir Bulgarijos teritorijose. Ilgis – apie 150 km. Aukštis iki 1030 m (Mahjos kalnas Turkijos pusėje). Kalnai susidarę iš kristalinių skalūnų, granito, klinties.

Šlaituose auga ąžuolų, bukų miškai, pietvakariniuose šlaituose – visžaliai krūmai. Bulgarijoje esanti dalis saugoma Strandžos nacionaliniame parke.

## Šaltiniai
Istra (Rusija)

**Istra** () – miestas Rusijoje, Maskvos srityje, apie 50 km į šiaurės vakarus nuo Maskvos, prie Istros upės; rajono centras. Per Istrą eina Maskvos–Rygos geležinkelis ir Maskvos–Volokolamsko plentas. Vytoma baldų, plytų gamybos, keramikos, siuvimo, maisto pramonė.

Mieste stovi 1657 m. statyta Prisikėlimo cerkvė, XVII–XVIII a. Naujosios Jeruzalės vienuolyno ansamblis, XVIII a. užmiesčio vilos su parkais, tvenkiniais. Veikia krašto muziejus.

## Istorija
XVI a. minimas Safatovo kaimas, kuris 1589 m. pervadintas į Voskresenskoję. 1781 m. suteiktos miesto teisės, Voskresenskas tapo apskrities centru. XIX a. tai buvo vienas mažiausių Maskvos gubernijos miestų. 1930 m. Voskresenskas pervadintas į Istrą. 1941 m. sudegintas vokiečių kariuomenės.

## Šaltiniai
Ičinomija

**Ičinomija** arba ***Icinomija*** () – miestas Japonijoje, Honšiū salos vidurinėje dalyje, Aičio prefektūroje, prie Kisogavos upės, į šiaurę nuo Nagojos, jos aglomeracijoje. Svarbus tekstilės pramonės centras, siuvami vilnoniai drabužiai. Yra Masumidos šintoistų šventykla.

## Istorija
Ičinomija pradėjo kurtis VII a. Miesto teisės suteiktos 1921 m.

## Šaltiniai
Ičihara

**Ičihara** () – miestas Japonijoje, Honšiū salos vidurinėje dalyje, Čibos prefektūroje, apie 50 km nuo Tokijo centro, jo aglomeracijoje, Tokijo įlankos pakrantėje, Boso pusiasalyje. Didelis pramoninis centras: laivų statyba, spalvotoji metalurgija (aliuminio lydymas), naftos perdirbimas, naftos chemijos pramonė.

## Istorija
Dabartinis Ičiharos miestas įkurtas 1962 m., sujungus 5 gyvenvietes.

## Sportas
* JEF United Chiba (futbolas)

## Šaltiniai
Lengvatinio apmokestinimo zona

**Lengvatinio apmokestinimo zona** (*mokesčių rojus*; ) – valstybė ar teritorija, kurioje nerezidentų įmonėms ir užsienio fiziniams asmenims taiko palyginus mažus pelno bei gyventojų pajamų mokesčius arba išvis jų netaiko. Neatskleidžiama ir informacija apie šioje jurisdikcijoje įsteigtų įmonių savininkus ar įmonių finansines operacijas. Jose įregistruotoms lengvatinio apmokestinimo bendrovėms taip pat netaikomi muito mokesčiai, sudaromos kitos lengvatinės sąlygos ir mokestinės išlygos. Pirmosios lengvatinio apmokestinimo zonos atsirado XX a. viduryje (Šveicarija, Lichtenšteinas), keliais dešimtmečiais vėliau jų ėmė daugėti nedidelėse valstybėse, buvusiose ar esamose kolonijinėse valdose ir kitose savivaldos mokesčių srityje plačias teises turinčiose teritorijose.

## Išnašos
22 m.

**22** m. buvo nekeliamieji metai, prasidedantys ketvirtadienį pagal Grigaliaus kalendorių.

## Pasaulyje
### Įvykiai

* Druzui Julijui Cezariui suteikiamos tribūno galios.

### Gimtadieniai
* Valerija Mesalina, trečioji imperatoriaus Klaudijaus žmona (m. 48 m.).

### Mirtys
* Deso, Dongbujo imperatorius (g. 60 m. pr. m. e.).

## Nuorodos
282 m.

**282** m. buvo nekeliamieji metai, prasidedantys sekmadienį pagal Grigaliaus kalendorių.

## Pasaulyje
### Įvykiai
* **[[Rugsėjis|Rugsėjo mėn.]]** – Romos imperatoriumi tapo Karas;

### Mirtys
* Huagfu Mi (g. ~215) – kinų istorikas;
* **[[Gegužės 19]]** d. – Dzia Čongas (g. 217), kinų valdininkas;
* **[[Rugsėjis|Rugsėjo mėn.]]** – Probas, Romos imperatorius.

## Nuorodos
Dandė

**Dandė** () – upė šiaurinėje Angoloje; jos ištakos yra Krištolo kalnuose. Įteka į Atlanto vandenyną ties *Barra do Dande* vietove (Bengo provincija). Teka pro Kašito () miestą, taip pat Uižės provinciją. Upės ilgis siekia 285 km. Dandės žemupyje (paskutiniuose 30 km) susidariusi salpa, esama keleto nedidelių ežerų (tarp jų – *Sungue*, *Ibendua*, *Morima*).
 
Įrengta *Mabubas* užtvanka; hidroelektrinės galia – 17,8 MW, tai svarbus energijos šaltinis šiaurinėje Angoloje.

## Išnašos
Itamis

**Itamis** () – miestas Japonijoje, Honšiū salos pietvakariuose, Hiogo prefektūroje, į šiaurės vakarus nuo Osakos, Osakos-Kobės-Kioto konurbacijoje. Yra Osakos tarptautinis oro uostas. Vystoma chemijos ir farmacijos, mašinų gamybos, elektronikos, popieriaus, poligrafijos, tekstilės pramonė. Veikia meno, vabzdžių muziejai.

## Istorija

Itamis iškilo Sengoku laikotarpiu, stovėjo pilis. 1995 m. nukentėjo nuo smarkaus žemės drebėjimo.

## Šaltiniai
SliTaz

**SliTaz GNU/Linux** – lengvasvoris Linux platinimas paketas. Ši distribucija yra tinkama naudoti tiek naujuose, tiek senesnę aparatinę įrangą turinčiuose kompiuteriuose. SliTaz platinamojo paketo vystytojų bendruomenė yra išleidusi šios distribucijos Live USB leidimą.

## Bruožai

* SliTaz naudoja Openbox grafinę aplinką.
* Šio platinamojo paketo Rolling versijos apimtis siekia 53,2 MG.
* SliTaz Linux platinamasis paketas veikia su i486 ir x86 Intel tipo architektūros procesoriais.
* SliTaz Live USB platinamajame pakete yra keturi distribucijos leidimai: nuo 192 MB apimties leidimo su užkraunama grafine aplinka iki 48 MB apimties leidimo, kuriame SliTaz operacinė sistema valdoma tekstinės eilutės sąsajos pagalba.

## Išnašos

## Nuorodos
*
Maren Lundby

**Maren Lundby** (g. 1994 m. rugsėjo 7 d. Jovike) – Norvegijos šuolininkė su slidėmis, olimpinė ir pasaulio čempionė.

## Biografija
Savo debiutinėse 2014 m. žiemos olimpinėse žaidynėse užėmė 8-ąją vietą.

2014 m. pasaulio jaunimo čempionate pelnė bronzos medalį. 2015 m. laimėjo pirmąjį pasaulio čempionatų medalį - bronzą mišrių komandų rungtyje.

2016 m. pasaulio taurės etape Rusijoje pirmą kartą pasiekė pergalę.

2018 m. žiemos olimpinėse žaidynėse Norvegijos šuolininkė aplenkė visas varžoves ir tapo pirmąją norvege moterimi laimėjusia šuolių su slidėmis olimpinį auksą. 

2019 m. pasaulio čempionate pirmą kartą tapo pasaulio čempione individualioje rungtyje. 2021 m. pasaulio čempionate pelnė keturis medalius: auksą šuoliuose nuo didžiojo kalno, sidabro medalius individualioje ir mišrių komandų varžybose, bei bronzą moterų komandinėje įskaitoje.

## Šaltiniai

## Nuorodos
* FIS svetainėje
Hans Christer Holund

**Hans Christer Holund** (g. 1989 m. vasario 25 d. Osle) – Norvegijos slidininkas, olimpinis ir pasaulio prizininkas.

## Biografija
2008 m. tapo pasaulio jaunimo čempionu 10 km klasikiniu stiliumi rungtyje. 2015 m. pasaulio taurės etape Norvegijoje pirmą kartą lipo ant apdovanojimų pakylos užėmęs trečiąją vietą. 2017 m. pirmą kartą dalyvavo pasaulio čempionate, kuriame užėmė 10-ąją vietą.

Savo debiutinėse 2018 m. žiemos olimpinėse žaidynėse norvegas dalyvavo trijose rungtyse. Individualiose ir masinio starto varžybose Holund liko 6-as, o skiatlono rungtyje iškovojo bronzos medalį. 

2019 m. pirmą kartą tapo pasaulio čempionu. 2021 m. pasaulio slidinėjimo čempionate norvegas iškovojo antrąjį aukso medalį laisvo stiliaus rungtyje.

## Šaltiniai

## Nuorodos
* FIS svetainėje
Omaruru (upė)

**Omaruru** – išdžiūstanti upė Namibijoje; tekėdama iš rytų į vakarus ji kerta Erongo regioną.

Omaruru ištakos yra Očozondžupos regione, į šiaurę nuo Ečo (2086 m) bei Očimakuru (2045 m) kalnų. Upė teka į pietvakarius pro Omaruru miestą, kur kerta Transnamibijos geležinkelį, iš šiaurės aplenkia Erongo kalnus ir teka pro Okombahės vietovę. Įteka į Atlanto vandenyną į šiaurę nuo Hentis Bėjaus. Stebėti galingi šios išdžiūstančios upės poplūdžiai, per kuriuos ji pasiekia vandenyną.

Omaruru baseino plotas siekia nuo 11 579 iki 13 100 km².

Upės intakai – Odžimakuru, Goabas, Špickopas, Leu bei Okandžou.

## Išnašos
Tamsusis grifas

* *Vultur monachus* Linnaeus, 1766

:  perimvietės
:  sėslus
:  migracijos
:  neperi
:  išnykęs
:  po išnykimo reintrodukuotas

**Tamsusis grifas** (*Aegypius monachus*) – vanaginių paukščių (*Accipitriformes*) būrio, *[[Gypinae]]* pošeimio plėšriųjų paukščių rūšis.

Paplitę Eurazijos subtropikų ir atogrąžų klimato juostose, nedidelė populiacijos dalis gyvena vidutinių platumų klimato zonoje. Arčiausiai nuo Lietuvos jie peri Krymo pusiasalyje, klajojantys aptinkami pietinėje Šveicarijoje, o pietinėje Moldavijoje jau išnykę.

Dažniausiai laikosi pavieniui ar poroje, nors prie skerdienos ar maitinimosi vietose gali susiburti į nedideles grupes, bet tokiose grupėse retai gali būti nuo 12 iki 20 vienetų, nors kai kuriais ankstesniais duomenimis buvo pranešimų apie 30 ar 40 šių grifų individų susibūrimus.

Didelis paukštis, trečia pagal svorį plėšriųjų paukščių rūšis. Kūno svoris 7–14 kg, kūno ilgis 98–120 cm, atstumas tarp išskleistų abiejų sparnų galų 250–310 cm. Patelės yra stambesnės.

Suaugusių paukščių plunksninis apdaras ryškiai tamsus – rudas, išskyrus šviesesnių plunksnų viršugalvį. Snapas galingas.

Monogamai. Deda vieną kiaušinį, arba labai retai du.

Kaip ir daugelis grifų, jie daugiausia minta dvėseliena.

## Galerija

Vaizdas:Aegypius_monachus,_ZOO_Praha_864.jpg|Tamsiojo grifo portretas
Vaizdas:Aegypius_monachus_-_1.jpg|Tamsusis grifas skrydyje
Vaizdas:Vautour_moine_MHNT.jpg|Tamsiojo grifo kiaušinis


## Taip pat skaityti
* Pasaulio stambiausių plėšriųjų paukščių rūšių sąrašas

## Šaltiniai

## Nuorodos
* youtube.com / Cinereous Vulture (*vaizdo medžiaga [[anglų kalba]]*)
Lietuva 2022 m. žiemos olimpinėse žaidynėse

**[[Lietuva|Lietuvos]]** sportininkai dalyvavo 2022 m. žiemos olimpinėse žaidynėse Pekine, Kinijoje.

Lietuva pelnė rekordinį skaičių kvotų žiemos olimpinėse žaidynėse – dalyvavo 13 sportininkų.

Žaidynių atidarymo ceremonijoje Lietuvos vėliavą nešė dailiojo čiuožimo pora Paulina Ramanauskaitė ir Deividas Kizala.

## Žaidynių boikotavimas
2021 m. lapkričio 19 d. 17-a valdančiajai koalicijai priklausančių Lietuvos Seimo narių kreipėsi į politikus, Tautinį olimpinį komitetą ir sportininkus, ragindami boikotuoti Pekine vyksiančias žiemos olimpines žaidynes.

2021 lapkričio 23 d. LTOK patvirtino jog laikysis politinio neutralumo ir žaidynėse dalyvaus.

## Biatlonas

;Rezultatai

;Estafetės

Lietuva pirmą kartą dalyvavo vyrų estafetės varžybose.

## Dailusis čiuožimas

Lietuvai kelialapį iškovoję Allison Reed ir Saulius Ambrulevičius neteko teisės atstovauti Lietuvą kuomet šalies prezidentas Gitanas Nausėda atsisakė išimties tvarka amerikiečių čiuožėjai Reed suteikti Lietuvos pilietybę. Porą pakeitė kvalifikacinius standartus įvykdę Paulina Ramanauskaitė ir Deividas Kizala.

## Kalnų slidinėjimas

;Kvalifikacija
Lietuvos delegacija užsitikrino po vieną vyrą ir moterį kalnų slidinėjimo varžybose.

NBG - nebaigė trasos

## Slidinėjimas

;Nuotolio rungtys

;Greičio rungtys

: LAP - aplenktas ratu

## Kvalifikacija
Lietuva nedalyvavo bobslėjaus, skeletono, šiaurės dvikovės, šuolių su slidėmis, greitojo čiuožimo, šorttreko ir rogučių sporto atrankose.

## Šaltiniai

## Nuorodos
* LTOK oficiali svetainė
Lomaharšana

**Lomaharšana** () arba ***Romaharšana*** () – legendinio senovės indų išminčiaus Vjasos mokinys, priklausęs kšatrijų dainių (sūtų) luomui.

Pasak „Mahabharatos“ (I.57.74–75 ir XII.314–315), Vjasa padalinęs pirminę Vedą į keturias dalis, kurias, kartu su „penktąja veda“ Mahabharata patikėjęs savo mokiniams, kad šie tęstų perdavą (paramparą). Pačioje „Mahabharatoje“ tekstai su mokinių vardais nesusieti, tačiau puranose nurodoma, kad puranų ir istorijų (itihasų) perdava patikėta sūtai Lomaharšanai. Jo sūnus, Ugrašravasas Sautis, yra kai kurių „Mahabharatos“ dalių rečituotojas.

Lomaharšana dar vadinimas Romaharšana – šis vardas reiškiąs, kad nuo jo retorinio meno galios klausytojams šiaušiasi plaukai.

## Šaltiniai
Stefan Kraft

**Stefan Kraft** (g. 1993 m. gegužės 13 d.) – Austrijos šuolininkas su slidėmis, olimpietis, pasaulio čempionas.

## Biografija
2013 m. pasaulio taurės etape Austrijoje pirmą kartą lipo ant apdovanojimų pakylos užėmęs trečiąją vietą. 2015 m. pelnė pirmuosius pasaulio čempionato medalius. 2017 m. pirmą kartą tapo pasaulio čempionu.

Savo debiutinėse 2018 m. žiemos olimpinėse žaidynėse individualioje didžiojo kalno rungtyje užėmė 18-ą vietą, vidutinio kalno varžybose liko 13-as, o komandinėje įskaitoje su Austrijos nacionaline rinktine liko 4-as. 

2021 m. pasaulio čempionate trečią kartą tapo pasaulio čempionu.

## Šaltiniai

## Nuorodos
* FIS svetainėje
Johannes Lamparter

**Johannes Lamparter** (g. 2001 m. lapkričio 8 d.) – Austrijos šiaurės dvikovės sportininkas, pasaulio čempionas.

## Biografija
2020 m. pasaulio taurės etape Suomijoje pirmą kartą lipo ant apdovanojimų pakylos užėmęs antrąją vietą.  Tais pačiais metais tapo pasaulio jaunimo čempionu.

Savo debiutiniame 2021 m. pasaulio čempionate pelnė auksą vyrų didžiojo kalno varžybose ir bronzą komandinėje rungtyje.

## Šaltiniai

## Nuorodos
* FIS svetainėje
Chumibas

**Chumibas** (*Khumib*) – išdžiūstanti upė šiaurės vakarų Namibijoje; kerta Kunenės regioną. Liūčių sezonu, kuris trunka nuo lapkričio iki vasario ar kovo mėnesio, upės vaga kai kada teka paviršinis vanduo. Chumibo baseino plotas siekia nuo 2200 iki 2300 km².

Chumibo ištakos yra netoliese Orupembės gyvenvietės, esančios šiaurės vakariniame Kunenės regiono pakraštyje. Nuo čia upė teka į vakarus link Griaučių kranto ir užsibaigia Namibo dykumoje. Upė tik kartkartėmis neša vandenis iki Atlanto vandenyno.

## Išnašos
Oberstdorfas

**Oberstdorfas** () – kurortinis miestelis pietų Vokietijoje, Bavarijoje, Alpių apsuptyje. Vienas aukščiausių Vokietijos gyvenviečių. Žinomas dėl slidinėjimo infrastruktūros ir kasmet rengiamių pasaulio taurės ir čempionatų varžybų.

## Žiemos sporto infrastruktūra
1946 m. miestelyje pastatyta Ščatenbergo tramplinas, kuriame vyko trys pasaulio čempionatai. 1950 m. atidarytas skrydžių su slidėmis kompleksas – Heini Klopfer tramplinas.

Miestelyje pastatytas Vokietijos nacionalinis dailiojo čiuožimo kompleksas, kuriame kasmet vyksta pasaulio taurės varžybos.

## Šaltiniai

## Nuorodos
* Oficiali svetainė
Lingajata

**Lingajata** () arba ***vyrašaiva*** () – šaivistinės pakraipos hinduizmo tikėjimo srovė. Ją XII a. dabartinės Karnatakos teritorijoje įkūrė Basava. Srovė susikūrė kaip reformistinis judėjimas, nukreiptas į monoteizmą bei prieš skirstymąsi į kastas.

Lingajatos nariai nešioja ant kaklo pasikabinę lingos atvaizdą ir laiko save esant pašvęstais Šivai. Priešingai nei daugelis kitų Pietų Indijos hinduistų, lingajatos sekėjai nepuoselėja sudėtingos šventyklinės liturgijos, taip pat nepripažįsta brahmanų autoriteto. Taip pat nesilaiko daugelio Indijoje paplitusių ritualinės nešvaros draudimų bei lyčių vaidmenų.

Lingajatos teologija teigia, kad Šiva yra Absoliutas, kuriam tapati kiekvieno žmogaus siela. Tačiau šio tapatumo patyrimą užgožianti maja. Tikėjimas išreiškiamas devocionaliais poetiniais tekstais šnekamąja kanadų kalba, kuriuose aukštinamas Šiva, jo meilė, globa.

Atsisakymas deginti mirusiuosius, egalitarizmas ir polinkis į monoteizmą gali būti nulemtas tiek islamo įtakos, tiek vidinių judėjimų prieš brahmanų dominavimą.

## Šaltiniai
Madrė

**Madrė** () – senovės indų epo „Mahabharatos“ veikėja – antroji Pandaus žmona ir Šaljos sesuo. Ji – Pandavų karių dvynių Nakulos ir Sahadevos motina.

Vieną kartą bemedžiodamas Pandus pašovęs besiporuojančius elnius, nors iš tiesų ten buvęs asketas Kindama su žmona. Kindama prieš mirtį prakeikęs Pandų, kad jei šis su kuo mylėsis, irgi tuojau mirs. Nors Pandus daug metų nebesiartino prie savo žmonų, bet vieną dieną neatsispyrė prieš Madrę ir mirė. Madrė, gedėdama vyro, susidegino laidotuvių lauže.

## Šaltiniai
Hoarusibas

**Hoarusibas** (*Hoarusib*) – išdžiūstanti upė šiaurės vakarų Namibijoje, Kunenės regione. Upės ištakos yra netoliese Opuvo, regiono administracinio centro. Įteka į Atlanto vandenyną. Liūčių laikotarpiu, kuris trunka nuo lapkričio iki vasario ar kovo mėnesio, upės vaga kai kada teka paviršinis vanduo. Hoarusibo baseino plotas – 15 237 km².

Manoma, kad upėvardis *Hoarusib* atsiradęs dėl geologinių šios geografinės vietovės ypatybių: namų kalbos žodis „!naruseb“ reiškia „vanduo, kuris vinguriuodamas teka siauru tarpekliu.“ Upę supa stačios juodos ir raudonos vulkaninės uolienos sienos, auga *[[Hyphaene petersiana]]* palmės. Be to, ant upės krantų esama vadinamųjų „molio pilių“, susidariusių palaipsniui nusėdant moliui ir veikiant erozijai.

## Išnašos
2021 m. pasaulio greitojo čiuožimo trumpuoju taku čempionatas

**2021 m. pasaulio greitojo čiuožimo trumpuoju taku čempionatas** – Tarptautinės čiuožimo sąjungos organizuotas geriausių pasaulio greitojo čiuožimo trumpuoju taku atletų čempionatas, kuris vyko kovo 5 d. – kovo 7 d. Nyderlandų mieste Dordrechte.

Dėl COVID-19 pandemijos iš čempionato pasitraukė ir nedalyvavo Pietų Korėjos, Kinijos ir Jungtinės Karalystės nacionalinės rinktinės. 

## Medalininkai
### Vyrai

### Moterys

## Medalių lentelė

## Šaltiniai

## Nuorodos
* Oficiali svetainė
Kazanas (upė)

**Kazanas** (, ) – upė Kanados šiaurėje, Nunavute; Telono intakas. Upės ištakos yra pietiniame Nunavute, netoliese Kasbos ežero (prie paribio su Saskačevanu).

Vienais duomenimis, upės ilgis siekia 730 km, kitais – 850 km. Kazanas vingiuodamas teka į šiaurę, prateka keletą ežerų (tarp jų – *Ennadai*, *Angikuni* bei *Yathkyed*); upės vaga slenkstėta. Yra Kazano krioklys (25 m aukščio), be to, tarp *Anginkuni* ir *Yathyed* ežerų esama virtinės žemesnių krioklių (5–7 m). Įteka į Telono upę ties pietiniu Beikerio ežero (angl. *Baker Lake*) krantu. Netoliese įsikūręs to paties pavadinimo Hadsono įlankos kompanijos (angl. *Hudson’s Bay Company*) prekybos postas.

1770 m. čia lankėsi pirmasis europietis – Samuelis Hirnas. 1893–1894 m. Kazano upę tyrinėjo broliai James ir Joseph Tyrrell.

## Išnašos
Emil Iversen

**Emil Iversen** (g. 1989 m. vasario 25 d. Osle) – Norvegijos slidininkas, olimpietis, daugkartinis pasaulio čempionas.

## Biografija
2011 m. tapo pasaulio jaunimo čempionu estafetės rungtyje. 2016 m. pasaulio taurės etape Oberstdorfe pirmą kartą lipo ant apdovanojimų pakylos užėmęs pirmąją vietą. 2017 m. pirmą kartą dalyvavo pasaulio čempionate, kuriame užėmė 4-ąją vietą.

Savo debiutinėse 2018 m. žiemos olimpinėse žaidynėse norvegas dalyvavo dvejose rungtyse. Masinio starto varžybose Iversen liko 10-as, o sprinto rungtyje 8-as. 

2019 m. pirmą kartą tapo pasaulio čempionu dvejose komandinėse rungtyse. 2021 m. pasaulio slidinėjimo čempionate norvegas pirmą kartą tapo individualios rungties pasaulio čempionu.

## Šaltiniai

## Nuorodos
* FIS svetainėje
Ičangas

**Ičangas** () – miestas Kinijoje, Hubėjaus provincijoje, Jangdzės kairiajame krante, į vakarus nuo Uhano. Antras pagal dydį provincijos miestas. Visoje Ičango miesto prefektūroje gyvena 4 mln. gyventojų (2010 m.), pačiame mieste – 1,6 mln. Yra upių, oro uostai. Vystomas chemijos, tekstilės, popieriaus, cemento, maisto pramonė, laivų remontas. Ičangas yra netoli Silingo tarpeklio, kur įrengta Trijų tarpeklių užtvanka. Ičangas laikomas vandens vartais į Sičuano slėnį.

## Istorija
Ičangas dabartiniu pavadinimu žinomas nuo Čingų laikų. 1877 m. atidarytas prekybai su užsieniu. 1914 m. per Ičangą nutiestas geležinkelis sujungė jį su kitais miestais. Per Japonijos–Kinijos karą (1937–1945 m.) buvo okupuotas Japonijos kariuomenės, labai apgriautas. XX a. pab. pradėjo sparčiai plėtotis.

## Šaltiniai
Ičios ugnikalnis

**Ičios ugnikalnis** () – veikiantis ugnikalnis (stratovulkanas) Rusijoje, Kamčiatkos pusiasalyje; aukščiausia Vidurinio kalnagūbrio viršūnė. Aukštis 3596 m (kitais duomenimis 3621 m). Susidaręs iš bazalto, andezito ir dacito. Yra šoninių kupolų ir kūgių, apie 3000 m aukštyje – fumarolių ir solfatarų. Tris ugnikalnio viršūnes dengia ledo kepurės. Šlaituose – lavos laukai.

Ičios ugnikalnis buvo išsiveržęs 1740 m.

## Šaltiniai
Ičnia

**Ičnia** () – miestas šiaurės Ukrainoje, Černigovo srityje, 35 km į šiaurę nuo Prylukų, prie Ičenkos upės (mieste patvenkta). Geležinkelio stotis. Maisto (duonos, konservų, pieno) pramonė. Yra 4 cerkvės.

## Istorija
Ičnia minima nuo XIV a. Priklausė LDK, XVI a. suteiktas miestelio statusas.

1923–2020 m. rajono centras. Miestas nuo 1957 m.

## Šaltiniai
Ičunas

**Ičunas** () – miestas šiaurės rytų Kinijoje, Heilongdziango provincijoje, į šiaurės rytus nuo Harbino, Mažojo Chingano kalnų papėdėje, prie Tangvango upės (Sungario intakas). Sudaro prefektūrą, kurioje gyvena 1,1 mln. gyventojų (pačiame mieste – 0,7 mln.). Geležinkelis į Dziamusi. Miško ruošos pramonės centras; medienos apdirbimo, statybinių medžiagų, maisto pramonė.

## Istorija
Ičuno gyvenvietė išaugo Mandžuko valstybės laikais. 1941 m. miestą pasiekė geležinkelis. Augo kaip medienos pramonės centras, nes apylinkėse gausu miškų. 1958–1964 ir nuo 1979 m. – prefektūros lygio miestas.

## Šaltiniai
Kariaminiai paukščiai

**Kariaminiai paukščiai** (*Cariamiformes*) – paukščių (*Aves*) būrys. Anksčiau kariaminiai paukščiai buvo priskirti gervinių paukščių (*Gruiformes*) būriui.

Pirmieji šio būrio paukščiai evoliucionavo ankstyvajame eocene, o pirmasis šio būrio taksonas *[[Paleopsilopterus itaboraiensis]]* gyveno tarp 53-50 milijonus metų. 

Šiam būriui priklausė vidutinio dydžio ir labai dideli plėšrieji paukščiai. Iki mūsų dienų išliko tik dvi vidutinio dydžio rūšys priskirtos kariaminių (*Cariamidae*) šeimai, kurios dabar paplitusios Pietų Amerikos žemyno centro pietryčiuose. *[[Kelenken guillermoi]]* buvo stambiausia kada nors gyvenusi šio būrio ir galimai tarp visų plėšriųjų paukščių rūšis, kurios ūgis 2,5-3,2 m ir galimai svėrė apie 250 kg.

## Klasifikacija
Kariaminių paukščių būryje išskiriamos 7 šeimos, iš kurių tik 1 gyvuojanti, likusios 6 išnykusios ir žinomos tik iš fosilijų. †*[[Elaphrocnemus]]* taksono padėtis klasifikacijoje neaiški, nors pradžioje buvo priskirta †*[[Orthocnemidae]]* šeimai.
* † *[[Ameghinornithidae]]*
* † *[[Bathornithidae]]* J. Cracraft, 1968
* *[[Cariamidae]]* Bonaparte, 1853 – Kariaminiai
* † *[[Idiornithidae]]*
* † *[[Phorusrhacidae]]* Ameghino, 1889 – Fororakiniai
* † *[[Qianshanornithidae]]*
* † *[[Salmilidae]]*

## Šaltiniai

## Nuorodos
* researchgate.net / Hind limb morphometry of terror birds (Aves, Cariamiformes, Phorusrhacidae): functional implications for substrate preferences and locomotor lifestyle; Federico J Degrange: National Scientific and Technical Research Council | January 2017
* catalogueoflife.org / Cariamiformes (*klasifikacija*)
* itis.gov / Cariamiformes (*klasifikacija*)
* ncbi.nlm.nih.gov / Cariamiformes (*klasifikacija*)
* youtube.com / National Geographic - Kelenken Prehistoric Predators - New Documentary HD 2018 (*vaizdo medžiaga [[anglų kalba]]*)
Išimas (miestas)

**Išimas** () – miestas Rusijoje, Tiumenės srities pietuose, Išimo kairiajame krante; rajono centras. Geležinkelio stotis prie Tiumenės–Omsko linijos, plentai į Tiumenę, Omską, Petropavlą. Mašinų gamybos, geležinkelio transporto remonto, siuvimo, avalynės, baldų, statybinių medžiagų (gelžbetoninių gaminių, plytų), maisto (mėsos, sviesto ir sūrių, konditerijos, alaus, vyno, degtinės) pramonė. Veikia pedagoginis institutas, kraštotyros muziejus (nuo 1923 m.). Yra Apsireiškimo soboras (1793 m.), Šv. Mikalojaus cerkvė (1891 m.).

## Istorija

1687 m. įkurta Korkino slabada (*Коркина слобода*). 1782 m. ji gavo miesto teises, tapo apskrities centru ir pavadinta Išimu. 1913 m. miestą pasiekė geležinkelis. 1921–1922 m. buvo vienas iš valstiečių sukilimo centrų.

XIX–XX a. pr. Išimas garsėjo vienomis didžiausių Vakarų Sibire mugių.

## Šaltiniai
Išimo stepė

**Išimo stepė** (, , dar vad. *Išimo lyguma, Išimo aukštuma*) – Vakarų Sibiro lygumos pietinė dalis, esanti Išimo ir Tobolo tarpupyje. Apima Rusijos Tiumenės, Kurgano, Omsko sričių teritorijas bei dalį Šiaurės Kazachstano srities Kazachstane.

Visomis kryptimis nusitęsusi ~500 km. Pietuose ribojasi su Kazachstano kalvynu. Paviršius išraišytas įdubų, pakilumų, duburių, plačių negilių slėnių. Aukštis iki 150 m. Gausu ežerų. Daugelis jų – smulkūs, druskingi, vasaromis išdžiūstantys, pelkėti. Didesni ežerai – Saltaimas, Ikas, Sazykulis.

Vyrauja pievinės stepės, vietomis yra beržynėlių. Pietinė dalis daug kur kultivuojama.

## Šaltiniai
Iškašimo kalnagūbris

**Iškašimo kalnagūbris** – kalnagūbris Pamyro kalnuose (Tadžikistanas, Kalnų Badachšanas), išilgai dešiniojo Piandžo kranto, Iškašimo gyvenvietės apylinkėse; Šachdarino kalnagūbrio vakarinė dalis. Ilgis – 95 km. Aukštis iki 6096 m (Majakovskio viršukalnė).

Būdingi aukštikalnių kraštovaizdžiai, ledynai. Šlaituose – kalnų stepės, dykumos. Trykšta mineralinės versmės. Įsikūręs Garm Čašmos kurortas.

## Šaltiniai
Ijangas

**Ijangas** () – miestas Kinijoje, Hunano provincijoje, prie Dzidziango upės (Jangdzės intakas). Sudaro prefektūrą, kurioje 2010 m. gyveno 4,3 mln. žmonių. Keramikos, chemijos, lengvoji pramonė. Apylinkėse auginami ryžiai, arbata, bambukai. Veikia Hunano miesto universitetas.

## Šaltiniai
Miegamasis

**Miegamasis**  – kambarys, esantis bute ar bet kuriame kitame būste, skirtas miegui ir poilsiui. Ši patalpa yra svarbi namų erdvė. Daugelyje šalių namus ar butą pirmiausia charakterizuoja miegamųjų skaičius. Miegamųjų hierarchija namuose dažnai atitinka šeimos hierarchiją: pagrindinis miegamasis skirtas šeimininkams, vaikų miegamasis – vaikams ir svečių miegamasis – atvykusiems svečiams. Turtinguose namuose yra tarnų miegamieji. Sutuoktiniai gali turėti ir bendrus, ir atskirus miegamuosius.

Baldai ir kiti daiktai miegamajame labai skiriasi, priklausomai nuo skonio, vietinių tradicijų ir asmens socialinės bei ekonominės padėties. Pagrindinis miegamojo akcentas yra lova, kuri labiausiai priimtina Vakarų šalyse. Japonijoje ją atstoja tradicinis futonas. Kartais viename miegamajame yra kelios lovos. Dažnai miegamajame taip pat yra spintos, naktiniai staleliai, komodos, veidrodžiai, kiliminė danga. Ant naktinio stalelio pastatoma maža lempa, žadintuvas. Miegamojo baldai dažnai gaminami iš medžio dėl šios medžiagos ekologiškumo ir ilgaamžiškumo. 

## Istorija

Didesniuose Viktorijos laikų namuose buvo įprasta, kad iš miegamojo būdavo patenkama į šeimininkės buduarą ir šeimininko drabužinę. Namuose, kuriuose gyveno tarnai, jiems dažnai būdavo skiriami miegamieji, įrengti mansardose, palėpėse.

XIV a. žemesniosios klasės atstovai miegojo ant čiužinių, prikimštų šieno ir šiaudų. XVI a. tarp galinčių įpirkti pradėjo populiarėti plunksnomis kimšti čiužiniai. Paprastam žmogui sekėsi gerai, jei po septynerių santuokos metų jis galėjo nusipirkti čiužinį. XVIII a. vis dažniau naudota medvilnė ir vilna. Pirmasis spyruoklinis matracas buvo sukurtas tik 1871 m. Anksčiau, prieš šiuolaikinę buitinę santechniką ir vonios kambarius būstuose, miegamajame buvo įprasta praustuvė asmeninei higienai ar naktipuodis, laikomas po lova.

## Šaltiniai
Andrzej Stękała

**Andrzej Stękała** (g. 1995 m. birželio 30 d. Zakopanė) – lenkų šuolių su slidėmis sportininkas. 

## Biografija
2015 m. debiutavo pasaulio taurės varžybose.
 
2021 m. FIS Pasaulio taurės etape Lenkijoje pirmą kartą lipo ant apdovanojimų pakylos iškovojęs antrąją vietą. 2021 m. pasaulio čempionate iškovojo bronzą komandinėje rungtyje.

## Nuorodos
* FIS svetainėje
Aston Martin Formulėje 1

**Aston Martin** kompanija Formulės 1 čempionate įvairiais būdais dalyvauja nuo 1959 m. Nei pirmąjį sezoną, nei 1960 m. komanda nesugebėjo pelnyti taškų.

Besiruošiant 2021 m. sezonui komanda Racing Point buvo pervadinta į Aston Martin, o variklių tiekėja išliko Mercedes. Komandai atstovaus vokietis Sebastian Vettel ir komandos savininko verslininko Lawrence Stroll sūnus Lance Stroll.

## Nuorodos
* Oficiali svetainė

## Šaltiniai
Julija Janus

**Julija Janus (Janulaitytė)** (g. 1970 m. vasario 16 d. Vilniuje) – tarpdisciplininė menininkė, mados dizainerė, Lietuvos dizainerių sąjungos narė, Baltijos mados federacijos narė (nuo 1999 m.). Julia Janus – mados ir gyvenimo būdo prekės ženklas, įkurtas 2009 m.

1994 m. baigė Vilniaus dailės akademiją. 1994–1995 m. studijavo Nyderlanduose Arnhemo dailės ir muzikos akademijoje, 2019 m. baigė ISM vadybos ir ekonomikos universitetą, vadovų magistro studijas.

1988–1990 m. dirbo Vilniaus modelių namuose siuvėjos mokine, siuvėja, piešėja, 1993–1996 m. dirbo bendrovės „Vilija“ dizainere. 1997 m. Vilniuje įkūrė Julijos Žilėnienės mados namus (nuo 2010 m. „Julijos namai“).
Viena iš mados festivalio „Mados infekcija“ (1999 m.) steigėjų, dalyvavo įvairiose mados savaitėse, mados dizaino parodose Vilniuje, Maskvoje, Rygoje, Londone, Kopenhagoje, Paryžiuje, Niujorke ir kt.

Kuria drabužių, juvelyrikos, avalynės, interjero , baldų dizainą, tapo, vysto dizaino prekės ženklų, vietokūros ir fizinių patyrimų dizaino koncepcijas, kuria muziką.

Kūrė ir palaikė Prezidento V. Adamkaus žmonos Almos Adamkienės, Prezidento R. Pakso žmonos Laimos Paksienės, Prezidentės Dalios Grybauskaitės, kitų politikų įvaizdį.

Sukūrė kostiumus šiems teatro spektakliams:
* „Karališka aistra“ Vilniaus mažajame teatre 2008 m.
* „Skerdynių Dievas“ Šiaulių dramos teatre 2012 m.
* „Ją vadina Gupele“ Jaunimo teatre Vilniuje 2012 m.
* „Pabaigos pradžia“ Jaunimo teatre Vilniuje 2014 m.
* „Koncertų Klasikos diversijos“ atlikėjų kostiumus ir kt.

Nuo 2018 m. Vilniaus senamiestyje, Stiklių, Gaono, Žydų ir M. Antokolskio gatves apimančio kvartalo, pavadinto Stiklo kvartalu, bendruomenės asociacijos *Miesto kvartalas* pirmininkė.

## Šaltiniai

## Nuorodos

* Julija Janus svetainė
* Dizaino savaitė 
* Prekės ženklo istorija
* Stiklo kvartalo bendruomenė
* Muzikos albumas ''Baltics Sounds. Organic Geometry''
Rahadas

**Rahadas** () – upė Etiopijoje ir Sudane, Mėlynojo Nilo intakas. Upės ilgis siekia daugiau nei 480 km. Rahado ištakos yra į vakarus nuo Tanos ežero (Etiopijos kalnynas). Nuo čia upė teka į šiaurės vakarus, po to teka rytiniu Sudanu, kol įteka į Mėlynąjį Nilą (aukščiau Vad Medanio miesto).

Rahadas vandeningas būna birželio-rugsėjo mėnesiais, o sausuoju laikotarpiu išdžiūsta.

## Išnašos
Tleviaza

**Tleviaza** () – upė Kanados šiaurėje, Manitoboje ir Nunavute. 

Nors kai kuriuose šaltiniuose nurodoma, kad upė išteka iš Niueltino ežero, Kanados vietovardžių duomenų bazėje nurodoma, jog upė prasideda Snaiderio ežere, esančiame šiaurės vakarų Manitoboje. Toliau upė teka į šiaurės rytus, prateka *Kasmere* ežerą ir įteka į Niueltino ežerą pietvakariniame jo pakraštyje. Nunavute ištekėjusi iš Niueltino ežero (šiaurinio pakraščio), 275 km teka į rytus, prateka *Edehon* bei *Ranger Seal* ežerus; įteka į Hadsono įlanką. Upės baseino plotas – 64 399,6 km².

Indėnai čipevainai upę vadina *Łuazedes*, o tai reiškia „mažųjų žuvų upė“ (užuomina į tai, kad upėje gausu kiršlių). Inuitai Tleviazą vadina „didžiąja upe“; šia upe jie keliauja į žemyno gilumą, kur spąstais gaudo poliarines lapes ir medžioja karibu. *Edehon* ežere buvo pastebėti paprastieji ruoniai, be to, būta pranešimų, kad šios rūšies ruoniai pastebėti ir toliau aukštupyje esančiame Niueltino ežere.

Pirmieji upę 1912 m. ištyrinėjo Ernest Oberholtzer bei Billy Magee, odžibvių traperis. Upės apylinkėse nuolatinių gyvenviečių nėra.

## Išnašos
Adrijus Glebauskas

**Adrijus Glebauskas** (g. 1994 m. lapkričio 20 d.) – Lietuvos lengvosios atletikos sportininkas, specializuojantis šuolyje į aukštį.

## Biografija
Sportuoti pradėjo 2006 m.

## Sportiniai pasiekimai

## Išnašos
Go A (grupė)

**Go_A** – ukrainiečių folkoro grupė, įkurta ir suburta 2012 m.

Grupė turėjo atstovauti Ukrainą 2020 m. Eurovizijos dainų konkurse su daina „Solovey“ (lt. lakštingala), tačiau konkursas neįvyko dėl COVID-19 pandemijos. Vėliau buvo paskelbta, kad grupė atstovaus šaliai ir 2021 m., tą kartą su „SHUM“ (lt. „triukšmas“). Tada jie užėmė penktąją vietą.

## Istorija
Idėja įkurti grupę, kuri sujungtų šiuolaikinę elektroninę muziką su etniniais motyvais, pirmą kartą kilo Tarasui Ševčenkai 2011 m., tačiau pirmieji bandymai dirbti su tikraisiais muzikantais buvo įgyvendinti tik 2012 m. Tų metų pabaigoje, gruodžio mėnesį, buvo išleista pirmoji daina „Koliada“ (*Коляда*). Grupės pavadinimas reiškia „grįžimas prie šaknų“ ir buvo sukurtas sujungus anglišką žodį „Go“ su graikiškąja „Alpha“ raide, simbolizuojančia visko pradžią.

Vėliau išleistas singlas „Vesnianka“ (*Веснянка*) 2015 m. laimėjo nacionalinį Ukrainos konkursą „Geriausias kūrinys“. Šešias savaites daina išbuvo pirmoje vietoje „Kiss FM“ radijo stoties „10 FM“ tope ir radijo stotis ją apdovanojo „Metų atradimo“ apdovanojimu.

2016 m. rudenį „Go_A“ išleido savo debiutinį albumą „Idy na zvuk“ (*Іди на звук*) (lt. „eik paskui melodiją“). Jo kūrinių sąrašą sudarė dešimt dainų, įskaitant sėkmingą „Vesnianka“. 2017 m. pradžioje, bendradarbiaudami su Katya Chilly, jie išleido kalėdinį singlą „Shchedryi vechir“ (*Щедрий вечір*).

## Eurovizijos dainų konkursas (2020–2021 m.)
2020 m. pradžioje buvo paskelbta, kad „Go_A“ pateko tarp 16 dalyvių, dalyvaujančių Ukrainos nacionalinėje atrankoje į 2020 m. Eurovizijos dainų konkursą su daina „Solovey“. Grupė pasirodė pirmajame pusfinalyje, kuris vyko vasario 8 d., ten užėmę antrąją vietą pateko į finalą. Vasario 22 d. finale jie laimėjo tiek telebalsavimą, tiek žiuri balsavimą, todėl jiems buvo suteikta teisė atstovauti Ukrainai gegužę vyksiančiame konkurse. Tačiau 2020 m. kovo 18 d. renginys buvo atšauktas dėl COVID-19 pandemijos. Tą pačią dieną UA:PBC paskelbė, kad grupė atstovaus šaliai 2021 m.

2021 m. vasario 4 d. buvo paskelbta, kad „SHUM“ bus daina, kurią „Go_A“ atliks 2021 m. Eurovizijos dainų konkurse Roterdame. Gegužės 22 d. „Eurovizijos“ finale grupė užėmė penktąją vietą, surinkusi 364 taškus (publikos balsavime „SHUM“ užėmė antrąją vietą su 267 taškais).

## Diskografija

### Albumai

### Singlai

## Išnašos
Mercedes D.IV

**Mercedes D.IV** buvo vandeniu aušinamas aštuonių cilindrų vienaeilis karbiuratorinis aviacinis vidaus degimo variklis, 1917 m. gamintas įmonės *[[Daimler|Daimler Motoren Gesellschaft]]* (DMG) ir nedideliais kiekiais Pirmojo Pasaulinio karo metu naudotas Vokietijos Imperijos karinių oro pajėgų orlaiviuose. 

## Sukūrimas
Mercedes D.IV buvo iki aštuonių cilindrų padidinta plačiai naudoto vienaielio šešių cilindrų variklio D.III modifikacija, kuri išvystydavo 162 kW (217 AG). Variklis buvo naudojamas su reduktoriumi.  

Pagal savo parametrus tuo metu Vokietijoje naudotoje ''IdFlieg'' klasifikacijos sistemoje D.IV buvo IV klasės variklis.  

Mercedes D.IV  pasirodė nepatikimas. Pagrindine to priežastimi tapo per ilgas ir lūžti linkęs alkūninis velenas, kuris buvo suprojektuotas šešių cilindrų D.III ir vėliau prailgintas naudoti aštuonių cilindrų D.IV.  

Nustojus naudoti D.IV, šis numeris buvo priskirtas techniškai nesusijusiam šešių cilindrų Mercedes D.IVa. 

## Eksploatacija

Mercedes D.IV buvo montuojamas į šiuos orlaivius:

*AEG C.V
* AEG G.III
* AEG R.
* AGO C.II
* AGO C.VIII
* Albatros C.V
* DFW R.I
* Gotha G.II
* LVG C.IV
* Įvairius Didžiuosius orlaivius (vok. *Riesenflugzeuge*) (angl. *R-planes*) – bent 3 variklius turėjusius bombonešius. 

## Parametrai
* **Tipas:** 8 cilindrų vandeniu aušinamas vienaeilis aviacinis karbiuratorinis vidaus degimo variklis
* **Cilindro skersmuo:** 140 mm 
* **Stūmuoklio eiga:** 160 mm 
* **Tūris:** 19,7 l
* **Ilgis:** 1990 mm 
* **Plotis:** 600 mm 
* **Aukštis:** 1040 mm 
* **[[Variklio sausas svoris|Sausas svoris]]:** 365 kg 
* **Galia:** 162 kW (217 AG) esant 1400 aps/min.

## Nuorodos

* Kroschel, Gunter and Helmust Stützer. (1977) *Die deutschen Militarflugzeuge 1910-1918* Wilhelmshaven: Lohse-Eissing Mittler.
* wwiaviation.com